Source: http://avmr.ro/invinuit-pentru-mineriada-din-90-iliescu-nu-se-prezinta-la-audieri/
Timestamp: 2019-09-22 18:10:28+00:00
Document Index: 43536009

Matched Legal Cases: ['articolul 162', 'articolul 165', 'articolul 211', 'articolul 217', 'articolul 266', 'articolul 189', 'articolul 267']

Invinuit pentru mineriada din ’90, Iliescu nu se prezinta la audieri
Fostul presedinte Ion Iliescu nu s-a prezentat la prima sa audiere in calitate de invinuit in dosarul mineriadei din iunie 1990, Asociatia Victimelor Mineriadelor – la a carei solicitare au fost reluate cercetarile in dosar – intentionand sa ceara aducerea sa cu mandat.
Fostul presedinte Ion Iliescu ar fi trebuit sa se prezinte, astazi dimineata, la Parchetul Militar, pentru prima sa intalnire in calitate de invinuit cu procurorii militari care ancheteaza dosarul mineriadei din 13-15 iunie 1990.
Senatorul Ion Iliescu a participat, in schimb, la reuniunea liderilor PSD pe tema strategiei social-democratilor pentru sesiunea parlamentara care incepe la 1 februarie, reuniune organizata la sediul partidului. Fostul sef al statului a sosit primul la sediul din bulevardul Kiseleff, in jurul orei 9.45.
Viorel Ene, presedintele Asociatiei Victimelor Mineriadelor, s-a prezentat astazi la Parchetul Militar pentru dosarul mineriadei din iunie 1990, nemultumit de faptul ca fostul
sef al statului nu a aparut in fata procurorilor.
La iesirea din sediul Parchetului, Ene a declarat ca, potrivit informatiilor ce i-au fost comunicate de procurorul care se ocupa de caz, se stia inca de marti seara ca, din motive personale, Iliescu nu se va putea prezenta la Parchet.
Viorel Ene a mai spus ca, in aceste conditii, doreste sa ceara aducerea cu mandat a lui Iliescu, deoarece, din luna iunie cand au aparut informatiile privind declansarea urmaririi penale in acest caz , fostul sef al statului nu a dat nici o declaratie in dosar.
Totodata, Ene si-a exprimat nemultumirea cu privire la modul in care procurorul militar Dan Voinea conduce aceasta ancheta.
In iunie 2005, procurorul militar Dan Voinea, din cadrul Parchetului Militar, declara ca Ion Iliescu este cercetat penal pentru rolul sau in evenimentele din vara anului 1990, adaugand ca fostului presedinte i-au fost aduse la cunostinta invinuirile in prezenta avocatului sau. Procurorul refuza sa spuna ce invinuiri i se aduc fostului presedinte, afirmand ca nu poate face astfel de dezvaluiri in aceasta faza a urmaririi penale, limitandu-se la a spune ca fac parte din dosarul 75/1998 si ca au fost aduse la cunostinta lui Ion Iliescu in prezenta avocatului sau.
Procurorii militari au stabilit, prin rechizitoriu, ca cei vinovati de uciderea celor patru persoane, in 13 iunie 1990, sunt ofiterii superiori care s-au aflat la comanda Ministerului de Interne in momentele acelea, respectiv generalul (r) Mihai Chitac – fost Ministru de Interne, generalul (r) Gheorghe Andrita – fost adjunct al Ministrului de Interne, coloneii de Politie in rezerva Calin Traian Stefan, Costea Dumitru si Constantin Vasile.
Potrivit unor surse judiciare, ancheta privind mineriada din 1990 – in care sunt cercetate in jur de 20 de persoane, printre care si Ion Iliescu – include acuzatii precum subminarea puterii de stat si a economiei nationale, lipsire de libertate in mod ilegal si crime contra umanitatii.
Sursele citate au precizat ca printre infractiunile despre care anchetatorii au date ca au fost comise in timpul mineriadei din 1990 se afla subminarea puterii de stat (articolul 162 din Codul Penal), subminarea economiei nationale (articolul 165), talharie (articolul 211), distrugere (articolul 217-218), asociere in vederea comiterii de infractiuni, arestare ilegala si cercetare abuziva (articolul 266), lipsire de libertate in mod ilegal (articolul 189), aplicare de rele tratamente (articolul 267 si 267 indice 1) si crime impotriva umanitatii (articolele 356 – 360).
La inceputul anului 2004, procurorul general al Romaniei, Ilie Botos, a constituit o echipa care sa se ocupe de finalizarea dosarelor privind mineriada din 1990, demers ce a survenit unei intalniri intre seful Ministerului Public si liderul Asociatiei Victimelor Mineriadelor (AVM), Viorel Ene. Ene ii ceruse procurorului general Ilie Botos sa-l desemneze pe generalul magistrat Dan Voinea, fostul sef al Parchetelor Militare, sa continue cercetarile pe care le-a facut, impreuna cu echipa sa, in cazurile mineriadei din ’90.
Presedintele Asociatiei Victimelor Mineriadelor, Viorel Ene, ii ceruse procurorului general Ilie Botos sa-l desemneze pe generalul magistrat Dan Voinea, fostul sef al Parchetelor Militare, sa continue cercetarile pe care le-a facut, impreuna cu echipa sa, in cazurile mineriadei din ’90.
Autor: Carmen Ivanov – Softpedia – 25.01.2006
<< Martor dupa 16 ani
Miron Cosma refuza sa se prezinte la un proces in Bucuresti (Social) >>